25 ታሕሳስ 2020 ምንጪ ስእሊ, Getty Images በዓለ ልደት፡ ከም ዝተፈላለየ ሃይማኖታውን ባህላውን በዓላት በብዓውደ ኣዋርሑ፡ ኣብ ውሽጥን ኣብ ወጻእን ብድምቀት ይበዓል። ኣብ ሃገራት ምዕራብ፡ ኣብ 25 ታሕሳስ፡ ግእዛዊ ካላንደር ኣብ ዝጥቀማ ሃገራት ከኣ ብ 07 ጥሪ ይኽበር። ካህናት ዋዜማ ቆይሞም ንክብሪ ልደት ብከበሮን ጸናጽልን ይሽብሽቡ። ምእመናን ኣብ ኣብያተ ክርስትያን ተጋቢኦም፡ “ተወልደ መድሃኔ ኣለም” እናበሉ ንልደተ ክርስቶስ ብምምጓስ ይዝምሩን ይውድሱን። ነብሲ ወከፍ ስድራ ከኣ በብዓቕማን ክእለታን ብሕሩድን ሺሻይን መኣዲ ፍቕሪ ትቋደስ። ኣብ በዓላት ልደት፡ ብዝተፈላለየ ምኽንያት ተረሓሒቖም ዝጸንሑ ኣባላት ስድራ፡ ፈላልዩዎም ካብ ዝጸንሐ ስራሕን ትምህርትን፡ መገሻን ውልቃዊ ዋኒንን ስድራን ቤተሰብን ብምቕዳም ከካብ ዝነብሩሉን ዝዓዩሉን ናብ ቤቶም ቤት ስድራን ዓድን ይገሹ። በዓል ልደት አዕሩኽን መቕርብን ዝራኸቡሉን ዝተሓቛቖፉሉን እዋን ስለዝኾነ ልዕሊ ዓቕሙ ብዝኾነ መገዲ ዝተጸገመ ሰብ እንተዘይኮይኑ ኩሉ ናብ ስድርኡን መቕርቡን እዩ ዝገይሽ። ለብዘበን ግን ኮቪድ ዝበሃል ሕማም መጺኡ ንመንፍስ በዓለ ልደት ይፈታትኖ ኣሎ። “ብሰንኪ ለበዳ ኮቪድ መገሻን ምትእኽኻብን ስለዝተኸልከለ ኣኣብ ዘለናዮ ብፍቕርን ተስፋን ከነሕልፎ ኢና” ትብል ገነት ኣቤል ካብ ዓባይ ብሪጣንያ። ኣክባብራ በዓለ-ትንሳኤ ኣብ ሃገረ ስደት ቅዱስ ሰሙን፡ ሓቀኛ መልክዕ እየሱስ ኣየናይ እዩ?
